
R O M Â N I A

JUDEŢUL VRANCEA

CONSILIUL LOCAL AL

MUNICIPIULUI FOCŞANI

H O T Ă R Â R E

       Privind, aprobarea Planului de lucrari de interes local pentru repartizarea 

                    orelor de munca prestate de persoanele beneficiare de ajutor social

                    la nivelul Municipiului Focsani

             Consiliul local al municipiului Focsani, judetul Vrancea, intrunit in sedinta ordinara,

       - vazand proiectul de hotarare initiat de Primarul municipiului Focsani, raportul Directiei resurse umane si coordonare unitati subordonate inregistrat la nr.1218/10 01.2011 prin care se propune aprobarea Planului de lucrari de interes local pentru repartizarea orelor de munca prestate de persoanele beneficiare de ajutor social la nivelul Municipiului Focsani, avizul favorabil al Comisiei pentru buget, finante, investitii, libera initiativa, economic si servicii publice si amendamentul d-lui consilier local Nistoroiu Neagu;
      -avand in vedere prevederile art.6 din Legea nr.416/2001 privind venitul minim garantat, cu modificarile si completarile ulterioare;

         -in baza art. 36, alin. (1) si (9) si in temeiul art. 45, alin. (1) din Legea nr. 215/2001 privind administratia publica locala, republicata, cu modificarile si completarile ulterioare;

H O T A R A S T E:

      Art. 1. – Aprobarea Planului de lucrari de interes local pentru repartizarea orelor de munca prestate de persoanele beneficiare de ajutor social la nivelul Municipiului Focsani, dupa cum urmeaza : 
      a)-intretinerea spatiilor verzi din municipiul Focsani:

- degajarea terenului de corpuri straine;

- mobilizarea manuala a solului – adincime 30 cm; – adincime 20 cm;

- plivirea buruienilor din peluze;

- curatarea terenului de frunze si crengi, strangerea in gramezi;

- curatarea terenului de iarba si buruieni. strangerea in gramezi.

      b)-salubrizarea spatiilor publice:

- maturat strazi, alei, parcuri ;

- maturat trotuare ;

- incarcat in mijloacele de transport ;

      c)- curatat manual zapada afînata si zapada batătorită si gheata;
      d)-prestarea de lucrari de salubrizare si intretinerea spatiilor verzi in incinta cimitirelor din Municipiul Focsani.
          Art. 2. Lucrarile prevazute la art. 1 se presteaza la Directia de Dezvoltare Servicii Publice Focsani.

       Art. 3.   Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului municipiului Focsani, care va asigura executarea acesteia prin Directia administratie publica locala, Directia resurse umane si coordonare unitati subordonate, Directia economica, Serviciul Public Local de Asistenta Sociala Focsani si Directia de Dezvoltare Servicii Publice Focsani.
PRESEDINTE DE SEDINTA,

         Vrâncianu Gicu        

                                                                                      Contrasemneaza,

                                                                         SECRETARUL MUNICIPIULUI

                                                                                         FOCSANI
                                                                           Corhana Eduard Marian

